Shuihudis bambustekst

Shuihudis bambustekst () er en historisk kinesisk tekst skrevet på avlange smale bambusstykker.

En stor mengde bambuestykker med tekst ble i 1975 utgravd fra grav nummer 11 ved Shuihudi (睡虎地) i fylket Yunmeng i Hubei. Graven er datert til 217 f.Kr., det vil si fire år etter at Qin Shi Huangdi hadde forent Kina under Qindynastiet (221–206 f.Kr.). Teksten inneholder detaljert lovtekst. Visse deler av teksten i Shuihudis bambustekst er gjenfunnet i andre historiske tekster og det er trolig at det er sitat fra bøker som var aktuelle på den tiden.

Shuihudis bambustekst har vist at lovene under Qindynastiet ikke var så ekstremt brutale som de tradisjonelt beskrives. Det finnes utførlige forskrifter som beskriver hvordan domstolene skulle dømme rettferdig. Men lovene var uansett strenge sett med den moderne tids mål. Shuihudis bambustekst har også gitt bidrag til forskningen om valutasystemet i Qindynastiet. Utover mynt fantss også tekstilpenger, bu (av silke og hamp) som representerte 11 qian, noe som forklarer hvorfor pengemengder ofte er multipel av 11 i historiske tekster. Loven foreskrev for eksempel at den som begår økonomiske forbrytelser av en verdi på mellom 22 og 660 qian skal straffes med bøter av et skjold.

Referanser

Litteratur

Eksterne lenker
 Shuihudis bambutext på kinesiska

Kinesisk litteratur
Arkeologi i Kina
Qin-dynastiets historie
Rettshistorie
Hubei